ข้อดีของการทำงานรูปแบบ Gig Economy คืออะไร
a. มีความยืดหยุ่นในเรื่องการทำงาน
b. ทำหลายสิ่งหลายอย่างในเวลาเดียวกัน
c. ทำงานได้มีประสิทธิภาพดีขึ้น
d. ชอบที่จะกำหนดด้วยตัวเอง ทั้งเวลา และสถานที่ทำงาน
คำตอบที่ถูกต้องได้แก่ a.  เพราะว่า ลักษณะสำคัญของคนทำงานรูปแบบ Gig Economy คือ มีอิสระ ไม่ว่าจะการเลือกรับงาน หรือเวลาทำงาน โดยได้รับค่าตอบแทนตามจำนวนงานที่ทำ ซึ่งข้อดีของการทำงานรูปแบบ Gig Economy คือ มีความยืดหยุ่นในเรื่องการทำงาน สามารถบริหารจัดการเวลา และจัดลำดับความสำคัญของงานได้ตามใจ แต่ขณะเดียวกัน ก็ต้องแลกมาด้วยความไม่มั่นคงจากรายได้ที่ไม่แน่นอน และยังเสี่ยงถูกแย่งงานจากคนอื่นที่มีฝีมือ หรือทักษะแบบเดียวกัน

การเติบโตของ Gig Economy มาจาก 3 ปัจจัย คือ 

1. สังคมออนไลน์ เพราะทำให้อุปสงค์ (คนที่ต้องการว่าจ้าง) กับอุปทาน (คนที่ต้องการงาน) มาเจอกันได้ง่ายขึ้น โดยมีแพลตฟอร์มออนไลน์เป็นคนกลาง

2. แนวคิด “ศรษฐกิจแบ่งปัน (Sharing Economy) ช่องทางสร้างรายได้ใหม่ๆ

3. ไลฟ์สไตล์คนยุคใหม่ ต้องการอิสระ ได้ทำตามใจตัวเอง ทั้งเรื่องงาน และการบริหารเวลาในชีวิต